༈ཨོཾ་སྭསྟི་སིདྡྷཾ། ཨོཾ་ཨཱཿཧཱུྃ། བཅོམ་ལྡན་འདས་སྨན་གྱི་བླ་ལ་ཕྱག་འཚལ་ལོ། ། རྒྱའི་ལུམས་བཅོས་ཀྱི་མན་ངག་འདི་ལ། གུ་ལེན་གྱིས་ལྷ་བ་འཛིན། ཉེ་འབྱེད་ཀྱིས་ཧྲལ་ཧྲུལ་གཅོད། དམར་ཁྲག་གིས་ཤའུ་བསྐྱེད། ཧྲི་དམར་གྱིས་རྩ་ཁ་སྡོམས། རྡོ་སྨུག་གིས་ཆ་སྙོམས་སོ། ། ཀླད་པ་འཛག་ན་ཀླད་ཐེམ་གཞུགཀླད་ཐེམ་ནང་དུ་སྨན་གྱིས་མནན། དེའི་སྟེང་དུ་དར་དམར་པོ་གཏང་། དེའི་སྟེང་དུ་རྨ་ཆས་དང་རས་འཇག་གིས་དཀྲི། ཕྱེ་ཐུག་མར་གསར་བཏབ་ལ་གཏང་། ཞོ་གཏང་༑ ཤ་ཚོད་དང་སྦྱར། ཚ་བ་སྐྱེས་ན་བཟང་དྲུག་དང་། ཙནྡན་དཀར་པོ་སྦྱར་ལ་བཏང། གྲང་རླུང་སྐྱེས་ན་བུ་རམ་རྙིང་པ་དང་། ཆང་བསྲེས་ལ་གཏང་། སྤྱོད་ལམ་གཞན་སྤྱི་དང་འདྲའོ། ། འདི་ནི་ལུས་མགོ་མཇུག་གི་རྨ་གསར་རྙིང་ཐམས་ཅད་ལ་བདུད་རྩི་དང་འདྲའོ། ། ཨི་ཐི། ། ། །